2023.gada \_\_\_\_\_\_\_\_\_\_\_\_\_\_ Nr.\_\_\_\_\_\_

(prot. Nr.\_\_, \_\_\_\_.§)

**Par apbūves tiesības piešķiršanu uz zemes vienības**

**Lidotāju ielā 10, Daugavpilī, daļu**

Pamatojoties uz Pašvaldību likuma 10.panta pirmās daļas 16.punktu, Publiskas personas finanšu līdzekļu un mantas izšķērdēšanas novēršanas likuma 2.panta pirmo daļu, 3.panta 2.punktu, 6.5 pantu, Civillikuma 1129.1 - 1129.9 pantiem, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 5.punktu, 76.punktu, 77.punktu, 78.punktu, ņemot vērā Daugavpils valstspilsētas pašvaldības (turpmāk – Pašvaldība) Pilsētbūvniecības un vides komisijas 2023.gada 26.janvāra sēdes protokola izrakstu Nr.6, Pašvaldības dzīvojamo māju privatizācijas un īpašuma atsavināšanas komisijas 2023.gada 22.februāra sēdes protokolu Nr.3 (19.punkts), Pašvaldības domes (turpmāk – Dome) Īpašuma un mājokļu komitejas 2023.gada \_\_\_\_\_\_\_\_\_\_\_\_ atzinumu, Domes Finanšu komitejas 2023.gada \_\_\_\_\_\_\_\_\_\_\_\_\_ atzinumu**, Dome nolemj:**

1. Piešķirt apbūves tiesību Pašvaldības īpašumā esošās zemes vienības ar kopējo platību 347352 m2, kadastra apzīmējums 05000360106 (kadastra Nr.05000360106), Lidotāju ielā 10, Daugavpilī, daļai 6500 m2 platībā (turpmāk - Zemesgabals) uz 30 (trīsdesmit) gadiem, loģistikas pakalpojumu nodrošināšanai, rīkojot mutisku izsoli.

2. Apstiprināt izsoles sākumcenu **2275,00** EUR (divi tūkstoši divi simti septiņdesmit pieci eiro un 00 centi)gadā bez PVN.

3. Apstiprināt izsoles noteikumus (1.pielikums) un publicējamo informāciju par apbūves tiesības objektu (2.pielikums).

4. Izveidot apbūves tiesības izsoles komisiju šādā sastāvā:

Komisijas priekšsēdētājs: A.Nikolajevs, Daugavpils pašvaldības centrālās pārvaldes (turpmāk – Centrālā pārvalde) Īpašuma pārvaldīšanas departamenta Nekustamā īpašuma nodaļas vadītājs.

Komisijas priekšsēdētāja

vietniece: S.Pupiņa, Centrālās pārvaldes Pilsētplānošanas un būvniecības departamenta vadītāja;

Komisijas locekļi: Dz.Locika, Centrālās pārvaldes Īpašuma pārvaldīšanas departamenta Nekustamā īpašuma nomas vecākā speciāliste;

E.Kavševiča-Semjonova,Centrālās pārvaldes Īpašuma pārvaldīšanas

departamenta juriste;

I.Ilarionova, Centrālās pārvaldes Īpašuma pārvaldīšanas departamenta Nekustamā īpašuma izvērtēšanas vecākā speciāliste.

5. Izsoles komisijai veikt apbūves tiesības izsoli, pamatojoties uz šim lēmumam pievienotajiem izsoles noteikumiem.

6. Noteikt, ka apbūves tiesīgajam ir tiesības reģistrēt apbūves tiesību zemesgrāmatā bez speciāla pilnvarojuma.

7. Ja izsole tiek atzīta par nenotikušu, izsoles komisijai ir tiesības atkārtoti izsludināt Zemesgabala Apbūves tiesības izsoli. Šajā gadījumā Domes priekšsēdētājs apstiprina izsolei publicējamo informāciju.

Pielikumā:

1. Izsoles noteikumi.
2. Informācija par apbūves tiesības objektu.
3. Apbūves tiesības līguma projekts.

Daugavpils valstspilsētas pašvaldības

domes priekšsēdētājs A.Elksniņš